डॉक सारांशित करण्यासाठी: अजित पवारांच्या नाराजीच्या चर्चा प्रसारमाध्यमांमध्ये वेळोवेळी घडल्या. ते वेळोवेळी 'नॉट रीचेबल' झाले. पक्षानं, शरद पवारांनी वेळोवेळी त्यांची समजूत काढली, पण यावेळी मात्र त्यांनी थेट बंडच पुकारला आणि पक्ष तसंच काका शरद पवारांच्या विरोधात ते गेले. 

काका शरद पवार यांच्या "शब्दाच्या बाहेर नाही", असं म्हणणारे अजित पवार थेट पक्ष आणि कुटुंबाच्याच बाहेर गेले. असं का घडलं, त्याची सुरुवात कशी झाली, कोण आहे त्याच्या मुळाशी, अजित पवार यांनी एवढी टोकाची भूमिका का घेतली?

पक्षावर नियंत्रण कुणाचं, शरद पवार यांचा उत्तराधारी कोण, यावरून पवार कुटुंबीयांमध्ये मतभेद असल्याचा चर्चा सुरू होत्याच. पण कुणीही पुढे येऊन बोलत नव्हतं. आमचं सर्व सुरळीत सुरू आहे, अशीच उत्तरं पवार कुटुंबातलं प्रत्येकजण देत होता. पण प्रत्यक्षात मात्र परिस्थिती वेगळीच होती.

पवार कुटुंबामध्ये गेल्या काही वर्षांपासून उफळत असलेल्या लाव्ह्याचा अजित पवार यांच्या या कृतीमुळे उद्रेक झाला आहे. 

नाराजीची सुरुवात कशी झाली?

2006 मध्येच सुप्रिया सुळे राजकारणात सक्रिय झाल्यावर जरी अजित पवार यांच्या नाराजीचा पाया रचला गेला होता, तरी त्यावर कळस हा अलीकडच्या काळात चढला आहे.    

राज्यातली सत्ता गेल्यानंतर अजित पवार यांच्यामागे सिंचन गैरव्यवहार प्रकरणी चौकशीचा ससेमिरा लागला. राष्ट्रवादी काँग्रेसनं दरम्यानच्या काळात सुप्रिया सुळे यांचं नेतृत्व पुढे आणण्याचे प्रयत्न सुरू केले. त्याचवेळी पक्षात आपल्याला डावललं जात आहे, याची भावना अजित पवारांमध्ये दृढ होत चालली होती. 

2009 मध्येही नाराजी

2009 मध्येही अजित पवार असेच नाराज होऊन अनरीचेबल झाले होते.

अजित पवारांच्या त्यावेळेच्या नाराजीबद्दल बोलताना ज्येष्ठ पत्रकार मृणालिनी नानिवडेकर यांनी म्हटलं की, "राष्ट्रवादी काँग्रेस साधारणतः मराठा समाजाचा पक्ष म्हणून ओळखला जातो. या पक्षानं सातत्यानं त्या प्रतिमेतून बाहेर पडण्याचा प्रयत्न केला आहे. त्यामुळे 2009 साली अजित पवारांचा उपमुख्यमंत्रिपदावरचा दावा डावलून ते छगन भुजबळांना दिलं गेलं. कारण ओबीसी मतांसाठी ते आवश्यक होतं.

"शरद पवारांना 'बेरजेचं राजकारण' करायला आवडतं. त्यामुळे मराठा मतांना ओबीसी जोड असा तो प्रयत्न होता. त्यापूर्वीही 2004 साली राष्ट्रवादी काँग्रेसच्या जास्त जागा निवडून येऊनही अजित पवारांना मुख्यमंत्रिपद मिळालं नव्हतं. ते शल्यही अजित दादांच्या मनात असावं."

अजित पवार...\nडॉक सारख्याच भाषेत सारांश:
"मी अजित अनंतराव पवार, गांभीर्यपूर्वक दृढकथन करतो की..." असं म्हणत अजित पवार यांनी तिसऱ्यांदा महाराष्ट्राच्या उपमुख्यमंत्रिपदाची शपथ घेतली आणि महाराष्ट्रात राजकीय भूकंप आला.